Document ID: 31983R3512

KOMISSION ASETUS (ETY) N:o 3512/83,
annettu 13 päivänä joulukuuta 1983,
asetuksen (ETY) N:o 2729/81 muuttamisesta tiettyjen maitotuotteiden sisältämän "sokeri"-osan tuen ennalta vahvistamisen osalta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon maito- ja maitotuotealan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68(), sellaisena kuin se on viimeksi muutettuna asetuksella (ETY) N:o 1600/83(), ja erityisesti sen 13 artiklan 3 kohdan ja 17 artiklan 4 kohdan,
sekä katsoo, että
maito- ja maitotuotealan tuonti- ja vientitodistusten järjestelmän ja tukien ennakkovahvistusjärjestelmän soveltamista koskevista yksityiskohtaisista erityissäännöistä 14 päivänä syyskuuta 1981 annetussa komission asetuksessa (ETY) N:o 2729/81(), sellaisena kuin se on viimeksi muutettuna asetuksella (ETY) N:o 664/83(), säädetään, että sellaiset vientitodistushakemukset, joihin liittyy tuen ennakkovahvistus jollekin asetuksen (ETY) N:o 804/68 1 artiklassa tarkoitetuista tuotteista ja jotka on jätetty torstaina, katsotaan jätetyn ensimmäisenä tätä torstaita seuraavana työpäivänä,
yhteisen tullitariffin alanimikkeeseen 04.02 B kuuluviin tuotteisiin asetuksen (ETY) N:o 2729/81 13 artiklan mukaisesti lisätystä "sokeri"-osasta voidaan asianomaisen pyynnöstä antaa todistus, joka koskee ainoastaan kyseistä "sokeri"-osaa,
torstai ei ole ratkaiseva päivä mukautettaessa sokerialan tukien tasoa, ja koska tätä tasoa muutetaan useammin kuin maitoalalla, olisi jälleen otettava käyttöön mahdollisuus vahvistaa tuki ennalta torstaina, siltä osin kuin tuki koskee tuotteisiin sisältyvää "sokeri"-osaa, ja
tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Lisätään asetuksen (ETY) N:o 2729/81 8 artiklan 2 kohtaan alakohta seuraavasti:
"Jos vientitodistushakemukset 13 artiklan säännösten mukaisesti kuitenkin koskevat ainoastaan yhteisen tullitariffin alanimikkeeseen 04.02 B kuuluvan tuotteen sisältämän "sokeri"-osan ennakkovahvistusta, torstaita koskevia ensimmäisen alakohdan säännöksiä ei sovelleta."
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 13 päivänä joulukuuta 1983.

Labels: 3
17